الأزمة المالية العالمية من سنة 2007 لحد دلوقتى هى أزمة مالية كبيره مستمره لحد لوقتى. ابتدت بسبب نقص السيوله فى نظام البنوك فى امريكا . الازمه الماليه ابتدت فى سنة 2007 و ظهرت فى سبتمبر 2008 مع فشل عمليات الاندماج او الحمايه لعدد كبير من الشركات المالية اللى مقرها فى الولايات المتحدة. الأزمه ساهمت فى فشل شركات كبيره ، و انخفاض فى ثروة المستهلك بتتقدر بميات المليارات من الدولارات الأميركية ، و الأزمه حطت التزامات مالية كبيرة دفعتها حكومات الدول اللى إتأثرت بالأزمه، و حصل انخفاض كبير فى النشاط الاقتصادى. الاسباب الكامنة اللى وصلت للأزمة اتكتب عنها فى المجلات التجارية كذا شهر قبل سبتمبر. لما كانو بیكتبو عن الاستقرار المالی فی اكبر بنوك الاستثمار و شركات التأمين و شركات و بنوك الرهن العقاری فی امريكا و الاتحاد الاوروبی نتيجة لأزمة الرهن العقارى. الخبرا الاقتصاديين اقترحو اسباب كتير . السبب المباشر للأزمة كان انهيار بالونة الاسكان فى امريكا الللى وصلت اكبر حجم ليها سنة 2005-2006. ، مع ارتفاع معدلات العجز عن دفع أقساط الرهن على سلف " الرهن العقارى بمخاطره عاليه " و زيادة معدل نسبةالفايده على القروض العقارية. زيادة بيع السلف بضمان العقارات و التسويق و الحوافز سببت ارتفاع اسعار المساكن و زيادة عدد اللى بيستلفو بضمان بيوتهم.